L 3/44 Jurnalul Oficial al Uniunii Europene 7.1.2015 DECIZII DECIZIA (UE) 2015/14 A COMISIEI din 5 ianuarie 2015 de modificare a Deciziei 2012/88/UE privind specificația tehnică de interoperabilitate referitoare la subsistemele de control-comandă şi semnalizare ale sistemului feroviar transeuropean [notificată cu numărul C(2014) 9909] (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/57/CE a Parlamentului European și a Consiliului din 17 iunie 2008 privind interoperabi- litatea sistemului feroviar în Comunitate ('), în special articolul 6, întrucât: (1) Prin Decizia C(2010) 2576 ('), Comisia a acordat Agenţiei Europene a Căilor Ferate (denumită în continuare „agenția”) un mandat privind elaborarea și revizuirea specificațiilor tehnice de interoperabilitate (STI) pentru a extinde sfera lor de aplicare la întregul sistem feroviar din Uniune în conformitate cu articolul 1 alineatul (4) din Directiva 2008/57|CE. La 10 ianuarie 2013, agenția și-a prezentat recomandarea, modificând specificațiile tehnice de interoperabilitate referitoare la subsistemele de control-comandă şi semnalizare ale sistemului feroviar transeuropean. (2)  În conformitate cu articolul 8 alineatul (4) din Directiva 2008/57/CE referitor la extinderea domeniului de aplicare al STI, statele membre nu aplică versiunea revizuită a STI în cazul proiectelor aflate într-un stadiu avansat de dezvoltare sau care fac obiectul unui contract în curs de executare, aspect exclus din domeniul de aplicare al precedentelor STI. (3) Versiunea revizuită a STI privind subsistemul de control-comandă şi semnalizare (STI CCS) se aplică reţelelor cu ecartament nominal de 1 435 mm, 1 520 mm, 1 524 mm, 1 600 mm şi 1 668 mm. Acest lucru asigură intero- perabilitatea în cadrul sistemelor cu ecartament unic și face posibilă dezvoltarea şi exploatarea de vehicule concepute pentru ecartamente metrice multiple. Aceasta ar permite, de asemenea, elaborarea și utilizarea subsis- temelor de control-comandă şi semnalizare și a componentelor de interoperabilitate independent de ecartament. Un procent mare de vehicule circulă atât pe rețeaua feroviară transeuropeană, cât şi pe rețeaua feroviară din afara acesteia. Parametrii subsistemelor de control-comandă şi semnalizare la bord și parametrii subsistemelor de control-comandă și semnalizare de cale ar trebui, prin urmare, să fie aceiaşi pentru întreaga reţea. (4) Anumite puncte deschise legate de compatibilitatea sistemelor de detectare a trenurilor pot fi închise, ținând seama de cerințele privind ecartamentele diferite (specificație menționată în anexa A, la indexul 77). Punctul deschis legat de cerințele de siguranță privind funcţia de interfață mecanic-maşină (DMI) a ETCS poate fi închis şi s-au făcut progrese în ceea ce priveşte clarificarea punctului deschis privind „fiabilitatea/disponibilitatea”. (5)  În cazurile în care cerinţele sunt îndeplinite parţial, trebuie clarificate dispozițiile privind evaluarea subsistemelor şi a elementelor constitutive de interoperabilitate. (6)  În calitatea sa de autoritate de sistem pentru Sistemul european de management al traficului feroviar (ERTMS), agenția a pregătit o actualizare a specificațiilor ERTMS obligatorii menționate în anexa A la STI CCS. Până în momentul în care specificațiile privind interfața trenului (FFFIS — Form Fit Functional Interface Specification) ating, la ambele „capete” ale interfeței, un nivel suficient al consensului între toate părțile interesate pentru a putea fi considerate obligatorii, agenția ar trebui să facă trimitere la aceste specificații în Ghidul de aplicare, astfel încât ele să poată fi utilizate în cererile de oferte. () JOL191,18.7.2008, p. 1. (') Decizia C(2010) 2576 a Comisiei din 29 aprilie 2010 privind un mandat acordat Agenției Europene a Căilor Ferate pentru elaborarea şi revizuirea de specificații tehnice de interoperabilitate cu scopul de a extinde domeniul de aplicare al acestora la întregul sistem feroviar din Uniune.